**OPIS POSLOVA I PODACI O PLAĆI**

**Radno mjesto - savjetnik/ca u Uredu Povjerenstva za odlučivanje o sukobu interesa**

***Opis poslova***

* obavlja stručne, administrativne i tehničke poslove iz nadležnosti Povjerenstva i Ureda Povjerenstva,
* po nalogu i uputi Povjerenstva prikuplja podatke, stručne obavijesti i dokumentaciju u postupcima iz nadležnosti Povjerenstva, prima stranke te uz suglasnost Povjerenstva daje usmene obavijesti tijelima javne vlasti, nevladinim organizacijama, medijima i građanima, sastavlja dopise i nacrte pravnih akata iz nadležnosti Povjerenstva, izrađuje pisane akte i brine o njihovom pravovremenom otpravku, te pruža ostalu tehničku pomoć nužnu za rad Povjerenstva,
* može sudjelovati na sjednicama, stručnim i radnim sastancima Povjerenstva na koje je pozvan od strane predsjednika Povjerenstva,
* prati pravne propise, a osobito propise koji se odnose na sukob interesa i borbu protiv korupcije, kao i standarde koji su izgrađeni u specijaliziranom području sprječavanja sukoba interesa,
* savjetnik je za svoj rad odgovoran tajniku Povjerenstva, predstojniku Ureda Povjerenstva, predsjedniku Povjerenstva i Povjerenstvu,
* sudjeluje u provođenju edukacije dužnosnika te
* obavlja i druge poslove po nalogu i uputi predstojnika Ureda Povjerenstva, predsjednika Povjerenstva i Povjerenstva.

***Podaci o plaći***

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće za državne službenike i namještenike od 1. rujna 2019. godine iznosi 5.695,87 kuna bruto, a utvrđena je Dodatkom I. Kolektivnog ugovora za državne službenike i namještenike („Narodne novine“, broj 2/19.).

Koeficijent složenosti poslova radnog mjesta savjetnik/ca u Uredu Povjerenstva za odlučivanje o sukobu interesa iznosi 2,425, a utvrđen je člankom 10.b, točkom b) Uredbe o nazivima radnih mjesta i koeficijentima složenosti poslova u državnoj službi („Narodne novine“ broj 37/01., 38/01., 71/01., 89/01., 112/01., 7/02., 17/03., 197/03., 21/04., 25/04., 66/05., 131/05., 11/07., 47/07., 109/07., 58/08., 32/09., 140/09., 21/10., 38/10., 77/10., 113/10., 22/11., 142/11., 31/12., 49/12., 60/12., 78/12., 82/12., 100/12., 124/12., 140/12., 16/13., 25/13., 52/13., 96/13., 126/13., 2/14., 94/14., 140/14., 151/14., 76/15., 100/15., 71/18. i 73/19.).